system
Răspunde în limba română, în stilul Wikipedia, cat mai corect gramatical.
user
Ce date importante ai despre Nicolae Botnariuc?
assistant
Nicolae Botnariuc (n. 15 martie 1915, Râșcani, Bălți, Basarabia, Imperiul Rus – d. 1 martie 2011) a fost un zoolog și biolog român, ales ca membru al Academiei Române (corespondent în 1974 și titular în 1990). A fost autor a peste 150 de lucrări științifice, a condus colectivul de elaborare a lucrării Fauna României, ca și prima expediție românească transafricană (1970-1971). A fost membru de onoare al Academiei de Științe a Moldovei.

După absolvirea liceului „Ion Creangă” din Bălți și luarea bacalaureatului în 1936, s-a înscris, mai întâi, la Școala Politehnică din București (1936 - 1938), iar apoi la Facultatea de Științe, Secția de Științe Naturale a Universității din București, unde și-a luat licența în 1942.

În 1941, Nicolae Botnariuc împreună cu Traian Orghidan, studiind crustaceele, au publicat în Buletinul Secției Științifice al Academiei Române prima lor lucrare intitulată Sur une nouvelle espèce du genre Imnadia trouvée en Roumanie et sur les Imnadiidae n. fam.

În cadrul Institutului de Biologie a condus Laboratorul de sistematică și evoluție a animalelor (1949 - 1973) și, ulterior, Laboratorul de ecologie acvatică (1973 - 1983).

Distincții
A fost distins cu Ordinul Steaua Republicii Socialiste România clasa a IV-a (1971) „pentru merite deosebite în opera de construire a socialismului, cu prilejul aniversării a 50 de ani de la constituirea Partidului Comunist Român”.

Opera  
 Nicolae Botnariuc,  Evoluționismul în impas?, Editura Academiei Române, 1992
 Nicolae Botnariuc,  Genofondul și problemele ocrotirii lui, Editura Științifică și Enciclopedică, 1989
 Nicolae Botnariuc,  Ecologie, Editura Didactică și Pedagogică, 1982
 Nicolae Botnariuc,  Biologie generala, Editura Didactică și Pedagogică, 1979
 Nicolae Botnariuc,  Concepția și metoda sistemică în biologia generală, Editura Academiei Republicii Socialiste România, 1976
 Nicolae Botnariuc,  Principii de biologie generală, Editura Academiei Republicii Socialiste Romania, 1967
Nicolae Botnariuc,  Organizarea si evoluția materiei vii, Editura Științifică, 1967
 Nicolae Botnariuc,  Din istoria biologiei generale, Editura Științifică, 1961
 Nicolae Botnariuc,  Viața în deltă, Editura Tineretului, 1960
 Nicolae Botnariuc,  Ch. Darwin și teoria sa despre evoluția viețuitoarelor, Editura Societatea pentru Răspândirea Științei și Culturii, 1959
 Nicolae Botnariuc,  Din lumea plantelor, Editura Tineretului, 1954
 N. Botnariuc, Tr. Orghidan,  Fauna Republicii Populare Române. Crustacea (volumul 4, fascicula 2), Editura Academiei, 1953

Specii dedicate 
Alticuma botnariuci Petrescu, 2007 
Referințe

Bibliografie
 Ștefan Negrea, Alexandrina Negrea, „Academicianul Nicolae Botnariuc la 95 de ani”, Studii și Comunicări, publicație a Comitetului Român pentru Istoria și Filosofia Științei și Tehnicii al Academiei Române, vol. III, 2010, pp. 61-75. 
 Liviu Mărghitan, „Omagierea domnului academician Nicolae Botnariuc în presa universitară arădeană”, Studii și Comunicări, publicație a Comitetului Român pentru Istoria și Filosofia Științei și Tehnicii al Academiei Române, vol. III, 2010, pp. 77-79. 
 Iolanda Constantinescu, „Personalitatea academicianului Nicolae Botnariuc”, Studii și Comunicări'', publicație a Comitetului Român pentru Istoria și Filosofia Științei și Tehnicii al Academiei Române, vol. III, 2010, pp. 81–88.

Legături externe

 Membrii Academiei Române din 1866 până în prezent – B

Biologi români
Zoologi români
Membri titulari ai Academiei Române
Academicieni moldoveni
Nașteri în 1915
Decese în 2011
Oameni din Rîșcani